Document ID: 32010R0569

REGOLAMENT TAL-KUMMISSJONI (UE) Nru 569/2010
tad-29 ta’ Ġunju 2010
li jidderoga mir-Regolament (UE) Nru 1272/2009 dwar il-bejgħ permezz ta' proċedura ta' sejħa għall-offerti ta' butir u tat-trab tal-ħalib xkumat provdut fir-Regolament (UE) Nru 446/2010 u r-Regolament (UE) Nru 447/2010 rispettivament.
IL-KUMMISSJONI EWROPEA,
wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u b’mod partikolari l-Artikolu 43(f) u (j) flimkien mal-Artikolu 4 tiegħu,
Billi:
(1)
F'konformità mal-Artikolu 4(1)(b) tar-Regolament tal-Kummissjoni (KE) Nru 884/2006 tal-21 ta' Ġunju 2006 li jistabbilixxi regoli dettaljati dwar l-applikazzjoni tar-Regolament tal-Kunsill (KE) Nru 1290/2005 dwar il-finanzjament mill-Fond Agrikolu Ewropew ta' Garanzija (FAEG) ta' miżuri ta' intervent fil-forma ta' operazzjonijiet ta' ħżin pubbliku u l-kontabbiltà ta' operazzjonijiet ta' ħżin pubbliku mill-aġenziji tal-ħlas tal-Istati Membri (2), il-FAEG jiffinanzja l-ispejjeż għall-operazzjonijiet materjali previsti fl-Anness V għar-Regolament imsemmi hawn, abbażi tal-ammonti standard, dejjem jekk l-ispejjeż ma kinux ġew iffissati bil-leġiżlazzjoni applikabbli għas-settur. F'Settembru tal-2009 kienu ġew iffissati u nnotifikati ammonti standard lill-Istati Membri għas-sena finanzjarja 2010. Dawn l-ammonti kienu ġew iffissati wara li ġew ikkunsidrati l-ispejjeż tat-tagħbija fuq it-trakkijiet jew il-vaġuni tal-ferrovija, abbażi tar-Regolament applikabbli dakinhar.
(2)
Ir-Regolament tal-Kummissjoni (UE) Nru 1272/2009 tal-11 ta' Diċembru 2009 li jistabbilixxi regoli komuni ddettaljati għall-implimentazzjoni tar-Regolament tal-Kunsill (KE) Nru 1234/2007 f'dak li għandu x'jaqsam max-xiri u l-bejgħ ta' prodotti agrikoli taħt intervent pubbliku (3), jipprovdi għall-bejgħ ta' prodotti li ġejjin mill-intervent, ir-regoli marbutin mat-tressiq tal-offerti u l-istadju tal-kunsinna tal-prodotti, kif ukoll l-ispejjeż li għandhom jitħallsu mill-aġenziji ta' intervent u mix-xerrejja. Dawn ir-regoli huma applikabbli għas-settur tal-prodotti tal-ħalib mill-1 ta' Marzu 2010. Fil-każ ta' bejgħ ta' butir u tat-trab tal-ħalib xkumat permezz ta' sejħa ta' offerti, miftuħa permezz tar-Regolament tal-Kummissjoni (UE) Nru 446/2010 (4) u r-Regolament tal-Kummissjoni Nru 447/2010 (5) rispettivament, ir-regoli applikabbli f'dak li jirrigwarda l-ispejjeż huma dawk provduti fir-Regolament (UE) Nru 1272/2009. Minħabba li l-ammonti standard ġew iffissati u nnotifikati lill-Istati Membri qabel id-dħul fis-seħħ tar-Regolamenti msemmija hawn, dawn ġew ikkalkulati skont ir-regoli applikabbli qabel l-1 ta' Marzu 2010. Għalhekk huwa meħtieġ li tiġi pprovduta applikazzjoni uniformi tar-regoli għas-sena finanzjarja kollha tal-2010.
(3)
Jeħtieġ għalhekk li d-deroga mir-Regolament (UE) Nru 1272/2009 tapplika sal-aħħar tas-sena finanzjarja 2010.
(4)
Din id-deroga għandha tkun applikabbli mis-sejħa għall-offerti individwali li jmiss. Dan ir-Regolament għandu għalhekk jidħol fis-seħħ fil-ġurnata tal-pubblikazzjoni tiegħu.
(5)
Il-miżuri provduti f'dan ir-Regolament huma skont l-opinjoni tal-Kumitat tal-Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
1. B'deroga għall-Artikolu 42(1)(e) tar-Regolament (UE) Nru 1272/2009, għandu jiġi offrut prezz f'euro għall-prodott, li jitwassal fuq palits fiż-żona tat-tagħbija fuq il-post tal-ħżin, jew jekk meħtieġ, fuq palits mgħobbija fuq mezz tat-trasport, sew jekk dan ikun trakk u sew jew ikun vagun tal-ferrovija.
2. B'deroga għall-Artikolu 52(1) tar-Regolament (UE) Nru 1272/2009, il-prodott għandu jkun disponibbli għall-operaturi fuq palits fiż-żona tat-tagħbija fuq il-post tal-ħżin, jew jekk meħtieġ, fuq palits mgħobbija fuq mezz tat-trasport, sew jekk dan ikun trakk u sew jew ikun vagun tal-ferrovija.
3. B'deroga għall-Artikolu 52(3) tar-Regolament (UE) Nru 1272/2009, l-ispejjeż imġarrba, skont il-każ, għat-trasport tal-prodotti saż-żona tat-tagħbija jew sa ħdejn il-mezz tat-trasport, għandhom jitħallsu mill-aġenzija tal-ħlas u kwalunkwe spiża marbuta mat-tagħbija u t-tneħħija minn fuq il-palits għandha titħallas mix-xerrej.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan għandu japplika għal sejħiet għall-offerti individwali, provduti fir-Regolament (UE) Nru 446/2010 u r-Regolament (UE) Nru 447/2010 rispettivament, li għalihom jistgħu jitressqu offerti mis-6 ta' Lulju 2010, fil-ħdax (11) (ħin ta' Brussell) sal-21 ta' Settembru 2010 fil-ħdax (11), (ħin ta' Brussell).
Għandu jiskadi fis-30 ta’ Settembru 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-29 ta’ Ġunju 2010.

Labels: 3
6